CELEX: 62007CJ0230
Nuqqas ta’ Stat li jwettaq obbligu
Direttiva 2002/22/KE
Komunikazzjonijiet elettroniċi
Numru uniku Ewropew għal sejħa ta’ emerġenza
Lokalizzazzjoni ta’ min jagħmel it-telefonata
Nuqqas ta’ traspożizzjoni fit-terminu previst

Nuqqas ta’ Stat li jwettaq obbligu - Nuqqas li jadotta, fit-terminu previst, id-dispożizzjonijiet neċessarji sabiex jikkonforma
ruħu mal-Artikolu 26(3) tad-Direttiva 2002/22/KE tal-Parlament Ewropew u tal-Kunsill tas-7 ta’ Marzu 2002, dwar servizz universali
u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali)
(ĠU L 108, p. 51).
Dispożittiv
1)
Billi ma pprovdiex, fir-rigward tat-telefonati għan-numru uniku Ewropew għal sejħa ta’ emerġenza “112”, l-informazzjoni dwar
il-lokalizzazzjoni ta’ min jagħmel it-telefonata għad-dispożizzjoni tal-awtoritajiet li jintervjenu fl-emerġenzi, sa fejn
dan huwa teknikament possibbli, ir-Renju tal-Olanda naqas milli jwettaq l-obbligi tiegħu taħt l-Artikolu 26(3) tad-Direttiva
2002/22/KE tal-Parlament Ewropew u tal-Kunsill tas-7 ta’ Marzu 2002, dwar servizz universali u d-drittijiet tal-utenti li
jirrelataw ma’ networks u servizzi ta’ komunikazzjonijiet elettroniċi (Direttiva “Servizz Universali”).
2)
Ir-Renju tal-Olanda huwa kkundannat għall-ispejjeż.
3)
Ir-Repubblika tal-Litwanja għandha tbati l-ispejjeż tagħha.